|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTelefon: +381 21 487 46 14, 487 40 36, 487 43 36ounz@vojvodinа.gov.rs |
|  | SZÁM: 128-454-450/2022-04  | DÁTUM: 2022. szeptember 14. |

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösség Titkárságnak a Vajdaság autonóm tartományi általános és középfokú oktatás-nevelési, valamint a diákjóléti intézmények infrastruktúrája korszerűsítésének finanszírozására és társfinanszírozására szánt költségvetési eszközeinek odaítéléséről szóló szabályzat (VAT Hivatalos Lapja, 4/2017. szám) 3. szakasza alapján, figyelemmel a Vajdaság Autonóm Tartomány 2022. évi költségvetéséről szóló tartományi képviselőházi rendeletre (VAT Hivatalos Lapja, 54/2021., 7/2022. és 37/2022. szám), a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT**

hirdet

**A VAJDASÁG AUTONÓM TARTOMÁNYI ÁLTALÁNOS ÉS KÖZÉPFOKÚ OKTATÁSI ÉS NEVELÉSI INTÉZMÉNYEK SZÜKSÉGLETEIRE SZOLGÁLÓ MŰSZAKI DOKUMENTÁCIÓ KIDOLGOZÁSÁNAK 2022. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A pályázati kiírás a Vajdaság Autonóm Tartomány 2022. évi költségvetéséről szóló tartományi képviselőházi rendeletben (VAT Hivatalos Lapja, 54/2021., 7/2022. és 37/2022. szám) biztosított eszközökre vonatkozik, az alábbiak szerint: a Vajdaság autonóm tartományi általános és középfokú oktatási és nevelési intézmények szükségleteire szolgáló műszaki dokumentáció kidolgozásának finanszírozására összesen **20.000.000,00 dinár** (az általános oktatás és nevelés szintjén **15.000.000,00 dinár**, a középfokú oktatás és nevelés szintjén **5.000.000,00 dinár**).

A műszaki dokumentáció kidolgozása alatt olyan, a tervezés és a kiépítés tárgykörét szabályozó tételes jogszabályokkal összhangban álló műszaki dokumentáció kidolgozása értendő, mely nélkülözhetetlen az illetékes szerv által kiadásra kerülő azon aktushoz, amellyel jóváhagyásra kerül az új létesítmények kiépítése vagy a Vajdaság autonóm tartományi általános és középfokú oktatási intézmények által használt meglévő létesítményeken végzett munkálatok végrehajtása, éspedig:

* ötletmegoldás,
* ötletterv, a hozzá kapcsolódó tanulmányokkal (a munkálatok kivitelezése – felújítás, újjáépítés, helyreállítás jóváhagyásáról szóló határozat kiadásának szükségleteire),
* az építési engedélyre vonatkozó projekt, a hozzá kapcsolódó tanulmányokkal,
* a kivitelezési projekt, a hozzá kapcsolódó tanulmányokkal,
* a beruházásos karbantartáson kivitelezésre kerülő munkákhoz szükséges munkálatok műszaki leírása és jegyzéke,
* egyéb műszaki dokumentáció, amely a tervezés és a kiépítés tárgykörét szabályozó tételes jogszabályokkal összhangban szükséges a tervezett projekt megvalósításához.

A pénzügyi kötelezettségek teljesítése a Vajdaság Autonóm Tartomány 2022. évi költségvetésének fizetőképességével összhangban történik.

**A PÁLYÁZAT FELTÉTELEI**

*1. A pályázók köre*

Az eszközök felosztásában részvételére jogosult pályázók közé, azok a Vajdaság autonóm tartományi általános oktatási és nevelési, valamint középfokú oktatási és nevelési intézmények tartoznak, melyeknek a Szerb Köztársaság, Vajdaság AT és a helyi önkormányzat az alapítója.

*2. Az eszközök felosztásának mércéi*

Az eszközfelosztási mércék, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösség Titkárságnak a Vajdaság autonóm tartományi általános és középfokú oktatás-nevelési, valamint a diákjóléti intézmények infrastruktúrája korszerűsítésének finanszírozására és társfinanszírozására szánt költségvetési eszközeinek odaítéléséről szóló szabályzat szerint a következők:

1. a projekt megvalósításának jelentősége a létesítményeket használó diákok, tanárok, illetve foglalkoztatottak biztonsága tekintetében,
2. a projekt megvalósításának jelentősége a nevelő-oktató munka színvonalas kivitelezése feltételeinek biztosítása tekintetében,
3. a projekt pénzügyi indokoltsága,
4. a projekt fenntarthatósága,
5. a projekt helyi, illetve regionális jelentősége,
6. a projekt megvalósítása céljából foganatosított cselekmények,
7. a projekt megvalósításához szükséges biztosított eszközforrások.

**A PÁLYÁZÁS MÓDJA**

Az eszközök odaítélése iránti pályázati kérelmeket a Titkárság egységes pályázati formanyomtatványán kell benyújtani. A teljes pályázati dokumentáció **2022. szeptember 14-től** letölthető a Titkárság [**www.puma.vojvodina.gov.rs**](http://www.puma.vojvodina.gov.rs/) weboldaláról.

A pályázati kérelmeket postai úton az alábbi címre kell elküldeni: Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság „a Vajdaság autonóm tartományi általános és középfokú oktatási és nevelési intézmények szükségleteire szolgáló műszaki dokumentáció kidolgozásának 2022. évi finanszírozására vonatkozó pályázatra” (Pokrajinski sekretarijat za obrazovanje, propise, upravu i nacionalne manjine – nacionalne zajednice „Za konkurs - za finansiranje izrade tehničke dokumentacije za potrebe ustanova osnovnog i srednjeg obrazovanja i vaspitanja na teritoriji AP Vojvodine za 2022. godinu”), Mihajlo Pupin sugárút 16., 21000 Újvidék, vagy személyesen a tartományi közigazgatási szervek iktatójában, Újvidéken (a Tartományi Kormány épületének földszintjén) lehet benyújtani.

**A pályázati formanyomtatványhoz mellékelni kell:**

1. **a projektfeladatot,**
2. **az iskolaszéknek a projekt megvalósításával kapcsolatos tevékenységek megkezdéséről szóló határozatát,**
3. **a műszaki dokumentáció kidolgozására vonatkozó ajánlat-előszámla (amelyet a gazdasági alanyok jegyzékébe bejegyzett gazdasági társaságtól, más jogi személytől, illetve vállalkozótól szereztek be),**
4. **a tervezett projekt megvalósítására vonatkozó eddigi rendelkezésre álló dokumentációt (ha létezik ilyen dokumentáció) és**
5. **társfinanszírozás esetén meg kell küldeni a műszaki dokumentáció társfinanszírozására biztosított eszközökről szóló bizonyítékot (szerződés, határozat, a helyi önkormányzat költségvetéséből származó kivonat és hasonló) a műszaki dokumentáció társfinanszírozásában való részvételről szóló olvashatóan aláírt és pecséttel ellátott nyilatkozattal (a nyilatkozatot szabad formában megküldeni) egyetemben.**

**A pályázati kérelmek benyújtási határideje 2022. szeptember 28.**

A Titkárság fenntartja a jogát, hogy a pályázótól, szükség szerint, kiegészítő dokumentációt vagy tájékoztatást kérjen, illetve az eszközök odaítélését további feltételek teljesítésével határozza meg.

A Bizottság nem vitatja meg:

* hiányos pályázati kérelmeket,
* a késve érkező pályázati kérelmeket (a pályázat utolsó napjaként megjelölt határidő után elküldött pályázati kérelmeket),
* a nem engedélyezett pályázati kérelmeket (jogosulatlan személyek és alanyok által benyújtott pályázati kérelmek, akik nem tartoznak a pályázók köréhez),
* azon pályázati kérelmeket, amelyek nem a pályázatban előirányzott rendeltetésekre vonatkoznak,
* azoknak a pályázóknak a pályázati kérelmeit, akik az előző időszakban a tartományi költségvetésből odaítélt eszközöket pénzügyi és tartalmi beszámolóval nem igazolták.

A pályázati eredményeket a Titkárság a weboldalán teszi közzé.

**Az érdekelt személyek, további tájékoztatás a pályázat megvalósításával kapcsolatban a Titkárság 021/487 46 14, 487 40 36, és 487 43 36 telefonszámain kaphatnak.**

 Szakállas Zsolt, s. k.

 TARTOMÁNYI TITKÁR